1/2

Lahden Kristilliset Eläkeläiset ry

**Toimintasuunnitelma vuodelle 2025**

**Tavoitteet:**

Kristillisten Eläkeläisten toiminta perustuu Jumalan sanan mukaiselle perustalle. Tämä on antanut pohjan myös liittomme toimintastrategialle, johon sisältyy opetusta Jumalan Sanasta, sekä se, että pidämme huolta läheisistämme. Saamme Kristillisten eläkeläisten toiminnassa luottaa Jumalan sanan lupaukseen, että Hän on meidän kanssamme ja samalla saamme uskoa, että Hän on myös meidän toiminnassamme mukana. Vaikka ympärillämme on monenlaista epävarmuutta, niin luottamus siihen, että kaikki on Jumalan kädessä, ei horju.

Pyrimme toiminnassamme suuntaamaan entistä enemmän huomiota ja pääpainoa ikääntyvien henkisen ja hengellisen vireyden, omatoimisuuden sekä aktiivisuuden ylläpitämiseen ja lisäämiseen. Liittomme ja yhdistyksemme tavoitteena on ehkäistä syrjäytymistä ja sitä, että kukaan ei jäisi yksin. Entistä enemmän pyrimme kannustamaan jäsenistöämme lähimmäispalvelutyöhön. **Lähimmäispalvelukortit ovat käytössä myös tulevana toimintavuotena. Liikuntakortit ovat käytössä myös tulevana toimintavuotena**. Lähimmäispalvelu- ja liikuntakortteja käyttämällä motivoimme itseämme ja samalla tuemme liiton toimintaa.

Liittomme tämänvuotinen teema, ”Muista minut”, muistuttaa meitä toinen toisemme kohtaamisen tärkeydestä.

**Säännöllinen toiminta:**

Tärkein ja näkyvin osa toiminnastamme on kerran kuukaudessa kokoontuva tiistaikokous Kirkkokatu 5:n juhlasalissa. Jumalan sanan opetus ja rukous on siinä edelleen keskeisellä sijalla. Lisäksi pyrimme näissä kokoontumisissa antamaan ikääntyville suunnattuja erilaisia lyhyitä tietoiskuja eri asiantuntijoiden toimesta. Yhteisellä kahvihetkellä ja seurustelulla on myös tärkeä osa kokoontumisissa. Osallistumme myös Kristillisen Eläkeliiton valtakunnallisiin juhliin mahdollisuuksien mukaan.

**Vapaaehtoistoiminta:**

Pidetään yllä valmiutta Lehtiojan palvelutalossa kokoontuvaa Miestenklubia varten, jos meitä sinne pyydetään. Myös Miesapu-toimintaa jatketaan. Jäsenistöä kannustetaan erilaisiin lähimmäispalvelutehtäviin.

**Vanhusten viikko:**

Vierailemme vanhusten palvelutaloissa edeltä käsin sovittuina aikoina.

**Retket:**

Yhdistyksen perinteinen kevätretki tai virkistyspäivä pyritään toteuttamaan kevään aikana, myöhemmin valittavaan kohteeseen. Pyritään vahvistamaan yhteyttä lähellä oleviin paikallisosastoihin.

**Hallinto:**

Toimintaa ohjaa yhdistyksen sääntömääräiset syys- ja kevätkokoukset. Ohjaus- ja organisointivastuu on syyskokouksen valitsemalla hallituksella, sekä tehtäviin valituilla vastuuhenkilöillä. Toimimme yhdistyslain mukaisesti ja olemme kirjanpitovelvollisia talouden ja hallinnon osalta. Syyskokous valitsee hallituksen puheenjohtajan, sekä hallituksen jäsenet erovuoroisten tilalle, sekä toiminnantarkastajan, joka tekee tarkastuskertomuksen kevätkokoukselle. Piirin lakkauttamisen myötä hallinto on keventynyt.

2/2

**Talous:**

Yhdistyksellä on säännöllisenä tulona syyskokouksen päättämä jäsenmaksu. Lisäksi varoja saadaan kahvituksista ja arpajaisista. Pientä lisää tuloihin saadaan myynnissä olevista liiton adresseista sekä korttimyynnistä. Korttien ja muiden myyntituotteiden ostamisella tuemme sekä liiton että yhdistyksen taloutta.

**Tiedotus:**

Tiedotamme tilaisuuksista kuukauden ensimmäisen keskiviikon Uusi-Lahti lehdessä sekä kotisivuillamme [www.krell.fi/48-lahti](http://www.krell.fi/48-lahti) Pidämme yhteyttä jäsenistöömme myös kirjeitse ja sähköpostin välityksellä. Pidämme myös esillä liiton Kristelli-lehteä, joka kertoo laajasti maanlaajuisesta liiton toiminnasta.

**”Mitä teettekin, tehkää se täydestä sydämestä,**

**niin kuin tekisitte sen Herralle ettekä ihmisille”.** (Kol. 3:23)

**Hallitus toivottaa kaikille Jumalan siunaamaa toimintavuotta 2025!**